EkBass/fiwiki-20250220-pages-articles huggingface dataset:
András Arató

András István Arató (s. 11. heinäkuuta 1945) on unkarilainen eläköitynyt sähköinsinööri ja malli. Hän on tullut tunnetuksi niin sanotusta Hide the Pain Harold -internetmeemistä, jossa on käytetty hänen kuvaansa. == Tausta ja yksityiselämä == Arató syntyi Kőszegin kaupungissa Unkarin kuningaskunnassa vuonna 1945. Koulutukseltaan Arató on sähköinsinööri, ja hän valmistui Budapestin tekniikan ja taloustieteiden yliopistosta vuonna 1969. Tämän jälkeen hän teki töitä lamppujen ja valaisuun liittyvän tekniikan parissa, kunnes jäi eläkkeelle. Arató on naimisissa Gabriella Andrásné Aratón kanssa. Parilla on yksi poika. Kuuluisuus on Aratón mukaan vaikuttanut positiivisesti hänen mielialaansa ja hän on sanonut saaneensa uutta virtaa vanhoille päivilleen alettuaan esiintymään mainoksissa ja tavatessaan nuoria, jotka haluavat ottaa yhteiskuvia hänen kanssaan. Vuonna 2020 oli mukana Unkarin Masked Singer -ohjelmassa ja esiintyi vihreänä hirviönä. Huhtikuussa 2021 Arató joutui sairaalaan saatuaan koronavirustartunnan. == Hide the Pain Harold -meemi == Vuonna 2008 ammattivalokuvaaja otti yhteyttä Aratóhon nähtyään tämän internetiin lataamat lomakuvat. Arató oli hermostunut, mutta sen verran otettu, että päätti suostua valokuvaajan kuvapankin koekuvauksiin. Arató ilmoittautui kuvapankin malliksi. Internetin käyttäjät kiinnittivät huomiota hänen ilmeeseensä, joka vaikutti siltä, että Arató peittelisi pahaa oloaan, mistä tehtiin lukemattomia meemejä, jotka levisivät laajalti ja nopeasti internetissä. Kun Arató sai kuulla meemin syntymisestä, hän alkoi katua malliksi lähtemistään. Hän pyrki pysymään poissa julkisuudesta viisi vuotta, kunnes päätti ottaa meemin omakseen. Arató kertoi, että koska ei voi saada kuvia pois internetistä, hän päätti ottaa kuuluisuudesta mahdollisimman paljon iloa irti.. Vaimo Gabriella on Aratón mukaan käynyt saman henkisen prosessin läpi. Haroldin hahmo on osoittautunut houkuttelevaksi liikeideaksi ja Arató kiertää ympäri maailmaa esiintyen erilaisissa tapahtumissa kutsuvieraana ja puhujana. Kuuluisuuden myötä myös hänen kuvistaan tehdyt ilkeilevät meemit ovat kadonneet lähes kokonaan ja Aratón mukaan tämä johtuu siitä, että ihmiset näkivät oikean kanssaihmisen meemin takana. Surulliseksi tulkittavista ilmeistään huolimatta Arató on kertonut, että hänellä ei ole mitään ihmeellisempiä huolia, joita koittaisi peitellä. == Lähteet == Luokka:Unkarilaiset henkilöt Luokka:Internet-ilmiöt Luokka:Insinöörit Luokka:Vuonna 1945 syntyneet Luokka:Elävät henkilöt
Jack Haig

Jack Haig (s. 6. syyskuuta 1993 Southport, Queensland) on australialainen maantiepyöräilijä. Hän edusti vuosina 2015–2020 australialaistalli Oricaa / Mitchelton-Scottia ja on vuodesta 2021 kilpaillut Team Bahrain Victorious -joukkueessa. Hän on menestynyt etenkin etappikilpailuissa. == Saavutuksia == Lähteet: Pro Cycling Stats, Cycling Archives === Maastopyöräily === ;2013 :Maastoajon alle 23-v. Australian-mestaruus :Maastoajon Oseanian- mestaruuskilpailut, alle 23-v. hopeaa === Maantiepyöräily === ;2014 :Tour Down Under, nuorten kilpailun voitto :Herald Sun Tour, nuorten kilpailun voitto :Tour Alsace, nuorten kilpailun voitto ;2015 :Tour de l'Avenir, kokonaiskilpailussa toinen ;2016 :Slovenian ympäriajo, kokonaiskilpailussa toinen, pistekilpailun voitto ;2017 :Slovenian ympäriajo, kokonaiskilpailussa kolmas :Puolan ympäriajo, 6. etapin voitto ;2018 :Tour of Utah, kokonaiskilpailussa kolmas :Espanjan ympäriajo, kokonaiskilpailussa 19:s ;2019 :Pariisi–Nizza, kokonaiskilpailussa neljäs :Bretagne Classic Ouest-France, kolmas :GP Bruno Beghelli, kolmas :Lombardian ympäriajo, kuudes ;2020 :Volta a la Comunitat Valenciana, kokonaiskilpailussa toinen :Vuelta a Andalucia, kokonaiskilpailussa toinen, 4. etapin voitto ;2021 :Critérium du Dauphiné, kokonaiskilpalussa viides :Espanjan ympäriajo, kokonaiskilpailussa kolmas ;2022 :Pariisi–Nizza, kokonaiskilpailussa kuudes :Critérium du Dauphiné, kokonaiskilpailussa viides ;2023 :Tour of the Alps, kokonaiskilpailussa kolmas :Italian ympäriajo, kokonaiskilpailussa 19:s :Critérium du Dauphiné, kokonaiskilpailussa viides == Lähteet == Luokka:Australialaiset maantiepyöräilijät Luokka:Vuonna 1993 syntyneet Luokka:Elävät henkilöt
DK Metcalf

DeKaylin Zecharius "DK" Metcalf (14. joulukuuta 1997, Oxford, Mississippi) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Metcalf edustaa Seattle Seahawksia, joka varasi Metcalfin toisella kierroksella varaustilaisuuden 64. pelaajana vuoden 2019 varaustilaisuudessa. ==Ura== ===Yliopistoura=== Metcalf edusti yliopistotasolla Mississippin yliopistoa. Hän pelasi Mississippissä vuodet 2016–2018. Hän pelasi yliopistossa 21 ottelua, joissa vastaanotti 1228 jaardia ja teki 14 touchdownia. Parhaalla kaudellaan hän vastaanotti 646 jaardia ja teki seitsemän touchdownia. Ensimmäinen kausi yliopistossa jäi kesken jalan murtumisen takia ja viimeinen kausi niskavamman takia. ===Ammattilaisura=== Seattle Seahawks varasi Metcalf NFL:n vuoden 2019 varaustilaisuuden toisella kierroksella koko varaustilaisuuden 64. pelaajana. Seahawks ja Metcalf solmivat nelivuotisen tulokassopimuksen toukokuussa 2019. Metcalf pelasi ensimmäisellä kaudellaan kaikki 16 runkosarjan ottelua. Hän teki seitsemän touchdownia ja vastaanotti 900 jaardia. Lisäksi hän pelasi kaksi pudotuspeliottelua, joissa vastaanotti 219 jaardia ja teki yhden maalin. Vuonna 2020 Metcalf vastaanotti runkosarjassa 1303 jaardia ja teki 10 touchdownia. Pudotuspeleissä hän pelasi yhden ottelun, jossa teki kaksi touchdownia ja vastaanotti 96 jaardia. Hänet valittiin kauden 2020 jälkeen Pro Bowliin. ==Tilastot== Lähde: ===Runkosarja=== Kausi Joukkue Ottelut Vastaanotto Vastaanotto Vastaanotto Juoksu Juoksu Juoksu Rähmäykset Rähmäykset Kausi Joukkue Ottelut Vastaanotot Jaardit Juoksut Jaardit Kaikki Menetykset 2019 Seahawks 16 58 900 7 2 11 0 3 3 2020 Seahawks 16 83 1303 10 0 0 0 1 1 2021 Seahawks Yhteensä Yhteensä 32 141 2203 17 2 11 0 4 4 ===Pudotuspelit=== Kausi Joukkue Ottelut Vastaanotto Vastaanotto Vastaanotto Juoksu Juoksu Juoksu Rähmäykset Rähmäykset Kausi Joukkue Ottelut Vastaanotot Jaardit Juoksut Jaardit Kaikki Menetykset 2019 Seahawks 2 11 219 1 0 0 0 0 0 2020 Seahawks 1 5 96 2 0 0 0 0 0 Yhteensä Yhteensä 3 16 315 3 0 0 0 0 0 ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1997 syntyneet Luokka:Elävät henkilöt
Johan Hofman

Johan Hofman (14. huhtikuuta 1854 Vöyri – 12. maaliskuuta 1929 Pietarsaari) oli suomalainen opettaja, uinnin opetuksen ja uintiurheilun uranuurtaja, uimaseurojen ja -laitosten perustaja ja yritysjohtaja.Biografia-sampo: Johan Hofman Viitattu 7.9.2021. Hofmanin vanhemmat olivat maanviljelijä Erik Hofman ja Lisa Skarper ja puoliso vuodesta 1887 Ida Wilhelmina Mannelin. Hofman valmistui kansakoulunopettajaksi 1877, suoritti voimisteluopettajan tutkinnon 1879, tanssiopettajan tutkinnon Tukholman kuninkaallisessa teatterissa ja Pietarin keisarillisessa baletissa 1885 ja tuli uimamaisteriksi Tukholmassa 1879. Hän oli voimistelunopettaja Helsingin reaalikoulussa 1877–1879 ja Turun lyseossa 1879–1881 ja Haminan kadettikoulun voimistelun ja tanssin opettaja 1881–1903. Hofman oli lisäksi Haminan puhelinyhtiön pääomistaja ja toimeenpaneva johtaja 1892–1910 ja Haminan kaupunginvaltuuston jäsen. Hän sai ansoistaan kollegiregistraattorin arvon. Hofmania voidaan pitää suomalaisen uintiopetuksen ja -urheilun uranuurtajana, mutta hän ansioitui myös voimistelijana ja voimistelunopettajana. Taideuintia Tukholmassa opiskellut Hofman aloitti uimakoulun pitämisen Helsingissä vuonna 1878, mutta perusti myös Turkuun uimaseuran ja uimalaitoksen ja aloitti siellä uimaopetuksen. Hän toi Suomeen uimamaisterin ja -kandidaatin suoritusvaatimukset. Haminassa Hofman toimi muun ohella lääkintävoimistelijana, oli Kotkassa urheiluseuran johtaja ja toimi myös Viipurissa. Haminassa hän oli lisäksi sekä kaupunginvaltuutettu että paikallisen puhelinyhtiön omistaja ja johtaja. ==Lähteet== Luokka:Suomalaiset opettajat Luokka:Suomalaiset yritysjohtajat Luokka:Haminan kaupunginvaltuutetut Luokka:Vuonna 1854 syntyneet Luokka:Vuonna 1929 kuolleet
Pärjänjoki

Pärjänjoki on Syötteen kansallispuistoa halkova 65 kilometriä pitkä joki Pudasjärven ja Taivalkosken alueella. Pärjänjoki saa alkunsa Taivalkosken puolelta Pärjänlatvalammista ja laskee etelässä Livojokeen. Joki halkoo pääosin asumattomia erämaita ja on koko matkaltaan kalataloudellisesti kunnostettu pikkujoki. Pärjänjoen virkistyskalastusalue käsittää Pärjänjoen osa-alueita 38 km:n matkalla Taivalkosken Kylmälästä Pudasjärven Riihiahoon sekä seuraavat jokeen laskevat purot: Torasoja, Ahmaoja, Syrjäoja, Koiraoja, Syöteoja, Ylpiänoja ja Isokurunoja. Pärjänjoen luontaiseen kalastoon kuuluvat taimen, harjus, siika, hauki ja ahven. Pohjolan Voima Oy istuttaa jokeen alamittaisia 3-vuotiaita taimenia sekä harjuksenpoikasia. Pärjänjoki on suosittu melontakohde. 22 kilometriä pitkällä Pärjänjoen vesiretkeilyreitillä järjestetään myös ohjattuja melontaretkiä. Hiihtokeskus Iso-Syöte Oy käyttää laskettelurinteiden sekä latujen lumetuksessa Pärjänjoesta pumpattua vettä. == Lähteet == Luokka:Pudasjärven joet Luokka:Taivalkosken joet
Ahmad Šauqi

Ahmad Šauqi, Ahmed Shauqi (1867 Kairo, Egypti – 1932 Kairo, Egypti) oli egyptiläinen kirjailija, erityisesti runoilija ja näytelmäkirjailija. Hän sovelsi klassista arabialaista perinnettä, johon yhdisti läntisiä muotoaineksia.Esat Ayyıldız, “Ahmet Şevki’nin Mısır İstiklalinin Müdafaası İçin Sömürge Yöneticisine Hitaben Nazmettiği Lâmiyye’sinin Tahlili”, Arap Edebiyatında Vatan ve Bağımsızlık Mücadelesi, ed. Ahmet Hamdi Can – İhsan Doğru (Ankara: Nobel Bilimsel Eserler, 2021), 1-26. ==Lähteet== ==Aiheesta muualla== Luokka:Egyptiläiset kirjailijat Luokka:Arabiankieliset kirjailijat Luokka:Vuonna 1867 syntyneet Luokka:Vuonna 1932 kuolleet
Mississippin lippu

Mississippin lippu on Yhdysvaltain osavaltio Mississippin virallinen tunnus sen sinetin ohella. Lipussa on punaisella taustalla sininen kultareunainen kenttä, jossa on osavaltion virallinen kukka magnolia. Kukkaa ympäröi 20 valkoista tähteä (Mississippi oli 20. osavaltio, joka liittyi Yhdysvaltoihin) ja yksi kultainen tähti, joka symboloi alueen alkuperäisväestöä. Yhdysvaltain motto ”In God We Trust” () on kirjattu valkoisin kirjaimin. Lipun mittasuhteet ovat 3:5. Lipun käyttöönotosta järjestettiin kansanäänestys 3. marraskuuta 2020. Nykyinen lippu otettiin käyttöön sunnittelukilpailun tuloksena 11. tammikuuta 2021. Sen on suunnitellut graafinen taiteilija Rocky Vaughan. Uusi lippu päätettiin suunnitella, sillä osavaltion edelliset liput olivat osoittautuneet kiistanalaisiksi niiden suorista viittauksista Amerikan konfederaatioon. Vuoteen 2020 asti käytössä olleessa lipussa oli yhtenä elementtinä Etelävaltioiden sotalippu. == Edelliset liput == Tiedosto:Flag of Mississippi (1861-1865).svg|1861–1865 Tiedosto:Flag of Mississippi (1894-1996).svg|1894–1996 Tiedosto:Flag of Mississippi (1996–2001).svg|1996–2001 Tiedosto:Flag of Mississippi (2001–2020).svg|2001–2020 == Lähteet == Lippu Luokka:Yhdysvaltain osavaltioiden liput
Jens August Schade

Jens August Schade (1903 Skive, Tanska – 1978 Kööpenhamina, Tanska) oli tanskalainen kirjailija. Hänen esikoisteoksensa Den levende violin ilmestyi 1926. Sen jälkeen hän julkaisi runokokoelmia, joille on ominaista epäsovinnaisuus ja lähtökohtana eroottinen rakkaus. Hän kirjoitti myös proosaa ja näytelmiä. ==Suomennettuja runoja== * Laulu, suom. J. K. Ihalainen, julkaisussa: Kirjo: kirjallisuus- ja kulttuurilehti 2002; nro 3; etukansi. Runo on vuodelta 1926. * Minä rajaton! Minä ikivanha! Minä pysyvä!, suom. J. K. Ihalainen, julkaisussa: Kirjo: kirjallisuus- ja kulttuurilehti 2002; nro 3 ==Lähteet== ==Aiheesta muualla== Luokka:Tanskalaiset kirjailijat Luokka:Vuonna 1903 syntyneet Luokka:Vuonna 1978 kuolleet
Missourin lippu

Missourin lippu on Yhdysvaltain osavaltio Missourin virallinen tunnus sen sinetin ohella. Lippu on horisontaalinen trikolori, jossa on ylhäältä alas värit punainen, valkoinen ja sininen. Keskellä lippua on osavaltion vaakuna. Lipun mittasuhteet ovat 7:12. Nykyinen lippu otettiin käyttöön 22. maaliskuuta 1913. == Edelliset liput == Tiedosto:Flag of the Missouri State Guard.svg|1861–1865 == Lähteet == Lippu Luokka:Yhdysvaltain osavaltioiden liput
Montanan lippu

Montanan lippu on Yhdysvaltain osavaltio Montanan virallinen tunnus sen sinetin ohella. Lipussa on sinisellä taustalla osavaltion sinetti, ja sen yläpuolella kultaisin kirjaimin ”Montana”. Lipun mittasuhteet ovat 2:3. Lippu otettiin käyttöön vuonna 1905, ja vuonna 1981 sen mittasuhteita muutettiin ja lisättiin teksti sinetin yläpuolelle. == Edelliset liput == Tiedosto:Flag of Montana (1905–1981).svg|1905–1981 == Lähteet == Lippu Luokka:Yhdysvaltain osavaltioiden liput
Nebraskan lippu

Nebraskan lippu on Yhdysvaltain osavaltio Nebraskan virallinen tunnus sen sinetin ohella. Lipussa on sinisellä taustalla osavaltion sinetti. Lipun mittasuhteet ovat 3:5. Lippu otettiin käyttöön vuonna 1925, mutta siitä tehtiin virallinen vasta 16. heinäkuuta 1963. Sen on suunnitellut Florence Hazen Miller. == Lähteet == Lippu Luokka:Yhdysvaltain osavaltioiden liput
Cecil Aminoff

Cecil Aminoff (22. tammikuuta 1911 Helsinki – 22. syyskuuta 1972 Helsinki) oli suomalainen vapaaherra, lääkäri ja yritysjohtaja.Biografia-sampo: Cecil Aminoff Viitattu 6.9.2021. == Perhe == Aminoffin vanhemmat olivat teollisuusjohtaja, vapaaherra Gustaf Aminoff ja Aili Anna Augusta Cannelin. Hänen vanhemmat avioituivat New Yorkissa vuonna 1907. Hänen vanhemmat veljet Eugen ja Gregori syntyivät Yhdysvaltain Baltimoren kaupungissa Marylandissa. Aminoffin isä Gustaf Aminoff toimi teknisenä johtajana Vuoksenniskan tehtailla Turussa ja Nokialla. Hänestä tuli myöhemmin Vuoksenniskan toimitusjohtaja. Aminoffin isoisä vapaaherra Ivan Alexander Aminoff toimi Nobel-yhtiöiden Kaspianmeren laivaston johtajana ja maanviljelijänä Saaren kartanolla Mietoisissa. Aminoff avioitui Dorrit Greulingin kanssa vuonna 1933, joka oli kauppaneuvos Walter Greulingin tytär. Vapaaherra, toimitusjohtaja Dieter Aminoff oli heidän poika. == Ura == Aminoff tuli ylioppilaaksi 1929 ja valmistui lääketieteen lisensiaatiksi 1938. Talvi- ja jatkosodan aikana hän toimi pataljoonan, rykmentin, sairasjunan ja keskussotilassairaalan sotilaslääkärinä. Hän oli myös Turun lääninsairaalan ylimääräinen lääkäri 1939–1945. Aminoff siirtyi elinkeinoelämän palvelukseen, kun hänen appi kauppaneuvos Greuling menehtyi vuonna 1944. Aminoff toimi Mercantilen toimitusjohtajana 1945–1966 ja hallituksen puheenjohtaja 1958–1967, Vehon toimitusjohtajana 1950–1954 ja Helvarin hallituksen puheenjohtaja 1945–1966. Yritykset kasvoivat ja kehittyivät merkittävästi Aminoffin johtajuuden aikana.Kuolleita. Helsingin Sanomat, 3.10.1972, s. 9. == Katso myös == * Aminoff-suku ==Lähteet== Luokka:Suomalaiset aateliset Luokka:Suomalaiset lääkärit Luokka:Suomalaiset yritysjohtajat Luokka:Vuonna 1911 syntyneet Luokka:Vuonna 1972 kuolleet Luokka:Suomalaiset elinkeinoelämän vaikuttajat
Nevadan lippu

Nevadan lippu on Yhdysvaltain osavaltio Nevadan virallinen tunnus sen sinetin ohella. Lipussa on sinisellä taustalla vasemmassa yläkulmassa osavaltion tunnus. Siinä on hopeinen tähti, joka viittaa osavaltion lempinimeen ”The Silver State”. Tähden alapuolella lukee kultaisin kirjaimin ”Nevada”, ja sen yläpuolella kultaisessa nauhassa mustin kirjaimin osavaltion motto ”Battle Born”. Kaiken alapuolella on kaksi marunanlehteä, joka on osavaltion virallinen kukka. Lipun mittasuhteet ovat 2:3. Nykyinen lippu otettiin käyttöön 25. heinäkuuta 1991. Vuosina 1929–1991 käytössä ollut lippu oli samankaltainen, mutta siinä kirjainten asettelu oli hieman erilainen. == Edelliset liput == Tiedosto:Flag of Nevada (1905–1915).svg|1905–1915 Tiedosto:Flag of Nevada (1915-1929).png|1915–1929 Tiedosto:Flag of Nevada (1929–1991).svg|1929–1991 == Lähteet == Lippu Luokka:Yhdysvaltain osavaltioiden liput
New Hampshiren lippu

New Hampshiren lippu on Yhdysvaltain osavaltio New Hampshiren virallinen tunnus sen sinetin ohella. Lipussa on osavaltion sinetti sinisellä taustalla. Sen mittasuhteet ovat 2:3. Lippu otettiin käyttöön vuonna 1909, ja sitä muokattiin vuonna 1931. == Edelliset liput == Tiedosto:Flag of New Hampshire (1909-1931).png|1909–1931 == Lähteet == Lippu Luokka:Yhdysvaltain osavaltioiden liput
New Jerseyn lippu

New Jerseyn lippu on Yhdysvaltain osavaltio New Jerseyn virallinen tunnus sen sinetin ja vaakunan ohella. Lipussa on keltaisella taustalla osavaltion vaakuna. Lippu otettiin käyttöön 15. tammikuuta 1896, ja vuonna 1965 sen värit määriteltiin virallisesti. == Lähteet == Lippu Luokka:Yhdysvaltain osavaltioiden liput
New Mexicon lippu

New Mexicon lippu on Yhdysvaltain osavaltio New Mexicon virallinen tunnus sen sinetin ohella. Lipussa on keltaisella taustalla tyylitelty punainen aurinko, joka on zia-kansan symboli. Lipun mittasuhteet ovat 2:3. Nykyinen lippu otettiin käyttöön 15. maaliskuuta 1925, ja sen on suunnitellut Harry P. Mera. Punaisessa auringossa on neljä sädekimppua, koska numero neljä on pyhä zioille. Numero neljä symboloi zioille mm. seuraavia asioita: * neljä vuodenaikaa * neljä vuorokaudenaikaa * neljä pääilmansuuntaa * lapsuus, nuoruus, keski-ikä ja vanhuus * zioiden neljää hyvettä: vahva ruumis, kirkas mieli, puhdas henki ja antaumuksellinen suhtautuminen toisten hyvinvointiin Lippu on yksi neljästä Yhdysvaltain osavaltion lipusta, jossa ei ole sinistä (muut ovat Alabama, Kalifornia, Maryland). New Mexicon lippu on näistä neljästä ainoa, missä ei ole valkoista. == Edelliset liput == Tiedosto:Flag of New Mexico (1912–1925).svg|1912–1925 (epävirallinen) == Lähteet == Lippu Luokka:Yhdysvaltain osavaltioiden liput
Nahum Meir Schaikewitz

Nahum Meir Schaikewitz, kirjailijanimi Šomer t. Shomer, (1849–1905) oli juutalainen kirjailija. Hän kirjoitti jiddišiksi. Hänen kevyen lukemiston lajiin kuuluvat teoksensa olivat suosittuja. Hän kirjoitti romanttisia tarinoita, joissa keskeistä on hyveellisyyden voitto ja pahan häviö. Hän sai paljon jäljittelijöitä juutalaisten kirjailijoiden keskuudessa Itä-Euroopassa ja Yhdysvalloissa, jonne hän muutti 1888, kun juutalainen teatteri Venäjällä suljettiinIsidore Singer, M. Seligsohn, Schaikewitz, Nahum Meïr (Shomer), Jewish Encyclopedia, viitattu 7.9.2021 . ==Lähteet== ==Aiheesta muualla== Luokka:Juutalaiset kirjailijat Luokka:Jiddišinkieliset kirjailijat Luokka:Vuonna 1849 syntyneet Luokka:Vuonna 1905 kuolleet
Ohion lippu

Ohion lippu on Yhdysvaltain osavaltio Ohion virallinen tunnus sen sinetin ohella. Lippu on kaksikielekkeinen, ja se on Yhdysvaltain ainoa osavaltion lippu, joka ei ole neliskulmainen. Sen puna-valkoiset raidat ja valkoiset tähdet sinisellä pohjalla muistuttavat paljon Yhdysvaltain lippua. 13 valkoista tähteä symboloivat Yhdysvaltain 13 alkuperäistä osavaltiota, ja neljä tähteä sinisen kolmion kärjessä sitä, että Ohio oli 17. osavaltio, joka liittyi unioniin. Sinisellä taustalla oleva ympyrä symboloi O-kirjainta, joka viittaa osavaltion nimen ensimmäiseen kirjaimeen. Lipun mittasuhteet ovat 8:13. Nykyinen lippu otettiin käyttöön 9. toukokuuta 1902, ja sen on suunnitellut clevelandilainen arkkitehti John Eisenmann. == Lähteet == Lippu Luokka:Yhdysvaltain osavaltioiden liput
Jurvan helluntaiseurakunta

Jurvan helluntaiseurakunta on Kurikan Jurvassa toimiva helluntaiherätykseen kuuluva seurakunta. Helluntaiseurakunta on perustettu vuonna 1952 ja rekisteröity yhdistykseksi vuonna 1980. Jurvan helluntaiseurakunta on Suomen helluntaikirkon jäsenseurakunta. Helluntaiseurakunta on järjestänyt seurakuntakokousten lisäksi lapsi- ja nuorisotyötä, raamattupiirejä sekä lähetystyötä Tansaniaan. Vuonna 2011 seurakunnalla oli 65 jäsentä. Seurakunnan pastorina toimii Esa Vainionpää. == Historia == Jurvassa 1920-luvulta vaikuttanut helluntailiike järjestäytyi seurakunnaksi 12. lokakuuta 1952. Seurakunnan järjestäytymiskokous pidettiin Matti Ketolan talossa ja kokouksen puheenjohtajana toimi Vaasan helluntaiseurakunnan johtaja Oskar Tillander. Seurakunnan nimeksi hyväksyttiin Betania-seurakunta, Jurva. Perustavan kokouksen jälkeen Niemenkylässä järjestettiin Lehtimäen talossa tilaisuus uudesta seurakunnasta. Vuoden loppuun mennessä seurakuntaan oli liittynyt 21 jäsentä.Ojala 1992, s. 13-15 Kesällä 2018 Kauhajoen, Kurikan, Jalasjärven, Jurvan, Teuvan ja Kristiinankaupungin helluntaiseurakunnat järjestivät Myötätuulta lakeudella -kesäjuhlat Kauhajoella. == Katso myös == * Suomen helluntaikirkko * Helluntaiherätys Suomessa * Jurvan seurakunta * Jurvan baptistiseurakunta == Lähteet == * === Viitteet === == Aiheesta muualla == * Jurvan helluntaiseurakunnan verkkosivut Luokka:Suomen helluntaiseurakunnat Luokka:Kurikan seurakunnat Luokka:Jurva
Vuohimies

Vuohimies () on kaupunkitarinoiden mukaan hybridi, joka on vuohen ja miehen sekoitus. Olentoa syytetään koirien taposta. Olennon väitetään asuvan metsässä Prince George’sin piirikunnassa Marylandissa Yhdysvalloissa. == Historia == Vuohimiestarinat saivat alkunsa 1970-luvun alussa Prince George’sin piirikunnassa useiden koirien katoamisten ja/tai kuolemien jälkeen, joista myöhemmin syytettiin olentoa. Kuitenkin ruumiiden kunnosta päätellen koirat jäivät junan alle. Huolimatta todisteista, jotka osoittavat tämän, tarinat vuohimiehen olemassa olosta jatkuivat erityisesti paikallisten opiskelijoiden keskuudessa. ”Vuohimies oli täällä” -graffitit eivät olleet harvinaisia, ja lainvalvontaviranomaiset saivat tavallisesti ilmoituksia silminnäkijähavainnoista, vaikkakin lukuisat niistä olivat kepposia. Olennolla väitettiin yleisesti olevan ihmisen kasvot, mutta vartalo peitettynä hiuksilla. Kuitenkin kuvaukset erosivat siitä, muistuttiko vuohimies suurempaa karvaista humanoidia vai ihmistä, jolla vuohen alaosa oli samanlainen kuin kreikkalaisen mytologian Faunus-jumalan seuralaisilla fauneilla. Vuohimiehen huhuttiin myös asuvan väliaikaisessa turvakodissa Prince George’sin piirikunnan luoteisosan metsäisellä alueella Bowien läheisyydessä. Joskus huhuttiin, että olento lähtee tappamaan koiran tai kiirehtii äkkiä hakkaamaan autoja kirveellä. == Muunnelmat == Joidenkin legendan muunnelmien mukaan vuohimies oli kerran tiedemies, joka työskenteli Beltsvillen maatalouden tutkimuskeskuksessa. Tässä muunnelmassa koe vuohen kanssa epäonnistuu ja tiedemies mutatoituu puoliksi mieheksi ja puoliksi vuoheksi. Olento alkaa aggressiivisesti hyökkäämään Beltsvillessä olevien autojen kimppuun. Toinen muunnelma legendasta väittää, että vuohimies oli vanha erakko, joka asui metsässä ja jonka voitiin usein nähdä kävelevän yksin yöllä Fletchertown Roadilla. Marylandin yliopiston kansanrunoudentutkija Barry Pearsonin mukaan vuohimiehen legenda alkoi ”kauan, kauan, kauan”, kasvatti suosiota 1950- ja 1960-luvuilla ja oli tunnetuimmillaan 1970-luvulla, kun paikalliset asukkaat alkoivat syyttää sitä koirien kuolemista. Pearsonin mukaan kansanperinteellä on aina ”vaalija”, joka välittää sen seuraavalle sukupolvelle. Vuohimiehen tapauksessa vaalijoita ovat tylsistyneet teini-ikäiset, jotka käyvät tutustumassa vuohimies-tarinoissa mainittuihin paikkoihin. Usein vuohimiehen kerrotaan hyökkäävän rakastuneiden teinien kimppuun ja runtelevan näiden autoja kirveellä tai kivillä. Pearson huomauttaa, että ihmisen ja vuohen risteytystä muistuttavat hirviöt ovat olleet kansanperinteessä yleisiä. Tunnetuin niistä on kreikkalais-roomalaisen mytologian satyyri, joka vartioi metsiä ja himoitsi seksiä. Vuohimies ei tosin ole kiinnostunut lemmestä vaan sen kerrotaan käyttäytyvän väkivaltaisesti. == Lähteet == Luokka:Yhdysvaltalainen kansanperinne Luokka:Kaupunkitarinat Luokka:Kryptozoologia
Oklahoman lippu

Oklahoman lippu on Yhdysvaltain osavaltio Oklahoman virallinen tunnus sen sinetin ohella. Lipussa on taivaansinisellä taustalla Osage-heimon perinteinen biisoninnahkainen kilpi, jossa on seitsemän kotkan sulkaa. Lippu otettiin käyttöön 2. huhtikuuta 1925, ja sen nykyinen versio hyväksyttiin 1. marraskuuta 2006. == Edelliset liput == Tiedosto:Flag of Oklahoma (1911–1925).svg|1911–1925 Tiedosto:Flag of Oklahoma (1925–1941).svg|1925–1941 Tiedosto:Flag of Oklahoma (1941–1988).svg|1941–1988 Tiedosto:Flag of Oklahoma (1988–2006).svg|1988–2006 == Lähteet == Lippu Luokka:Yhdysvaltain osavaltioiden liput
Gremlin

Gremlin (englantia, ) on peikkoa tai menninkäistä muistuttava taruolento, joka aiheuttaa teknisiä vikoja. Se kuvataan pienikokoiseksi (noin 6–60 senttimetriä) ihmisenkaltaisiksi olennoksi, jolla on vihertävä tai harmaa iho, oudot ja värikkäät vaatteet, karvaiset korvat ja toisinaan pienet sarvet. Keppostensa onnistuessa se nauraa pilkallisesti. Kansanperinteen alkuperä on Kuninkaallisten ilmavoimien (RAF) kansanperinteessä. Gremlineitä syytettiin muutoin selittämättömistä lentokoneiden vioista, kuten moottorien ja virtapiirien toimintahäiriöistä, polttoaineen ennenaikaisesta loppumisesta ja huonolaatuisista kiitoradoista. Tarinat saivat todennäköisesti alkunsa ensimmäisen maailmansodan aikana ja yleistyivät 1920-lukuun mennessä. Ensimmäisenä niitä kerrottiin Maltalle, Lähi-itään ja Intiaan sijoitettujen lentäjien parissa. Ensimmäinen kirjallinen maininta oli Aeroplane-lehdessä 10. huhtikuuta 1929. Toisen maailmansodan myötä kansanperinne levisi Yhdysvaltoihin ja sai huomiota myös siviileille suunnatuissa lehdissä. Roald Dahlin ensimmäinen lastenkirja The Gremlins. A Royal Air Force Story (’Gremlinit. Tarina kuninkaallisista ilmavoimista’) julkaistiin 1943. Dahl väitti keksineensä nimen itse, mutta kirjallisen todistusaineiston valossa väite ei voi pitää paikkaansa. RAF:n perimätiedon mukaan gremlinien nimi viittaa Fremlin’s-olueen, joka oli lentojoukkojen messien yleisin alkoholijuoma. Mahdollisesti Fremlin-panimon nimi yhdistyi englantilaisen kansanperinteen goblin-hahmoihin (’peikko’, ’menninkäinen’), jolloin alun f-äänne vaihtui g:ksi. Sotien jälkeen gremlinien toimiala on laajentunut lentokoneista kaikenlaisiin kojeisiin. Mieluiten ne sabotoivat monimutkaisia laitteita aiheuttaen esimerkiksi painovirheitä. Gremlineistä kertovaan kansanperinteeseen kuuluu näennäinen totisuus. Niistä puhutaan ehdottomalla varmuudella, ja niiden nerokkaita kolttosia on tapana kuvailla yksityiskohtaisesti. == Populaarikulttuurissa == === Elokuvissa === * Riiviöt (1984), gremlin-kansanperinteeseen perustuva kauhukomedia. Elokuvan päähenkilö hankkii New Yorkin kiinalaiskorttelista lemmikkigremlinin, joka on kiltti ja arka. Otuksen kastuessa se alkaa hallitsemattomasti lisääntyä, ja siitä syntyvät otukset ovat tuhoisia riiviöitä. * Gremlins 2 – uusi pesue (1990), Riiviöiden jatko-osa. === Videopeleissä === * Epic Mickey (2010) ja Epic Mickey 2: The Power of Two (2012) -videopeleissä pelaaja ohjaa Mikki Hiirtä, jota gremlinit avustavat erilaisissa tehtävissä. Kansanperinteen hahmosta poiketen videopelin gremlinit ovat kilttejä ja taitavia rakentajia. == Lähteet == Luokka:Brittiläinen kansanperinne Luokka:Englanninkieliset sanat ja sanonnat Luokka:Keijukaiset
Georges Schéhadé

Georges Schéhadé (1910 Alexandria, Egypti – 1989 Pariisi, Ranska) oli libanonilainen kirjailija. Hän kirjoitti ranskaksi. Schéhadé opiskeli Pariisissa ja suoritti oikeustieteen loppututkinnon. Hän oli Beirutissa École Supérieure des Lettres -korkeakoulussa pääsihteerinä. Kirjailijana hän aloitti surrealistisella runoudella ja kirjoitti sen jälkeen näytelmiä. Näytelmät ovat runollisia ja maailmaltaan sadunomaisia. ==Suomennetut teokset== * Sananlaskujen ilta, näytelmä (La Soireé des Proverbes, 1954) * Sankarillinen pelkuri, näytelmä (L'Histoire de Vasco, 1956)Schehadé Georges, Ilona, viitattu 7.9.2021 * Mieli merelle, kuunnelma, Helsinki: Yleisradio 1967 * Matka ==Lähteet== ==Aiheesta muualla== Luokka:Libanonilaiset kirjailijat Luokka:Ranskankieliset kirjailijat Luokka:Vuonna 1910 syntyneet Luokka:Vuonna 1989 kuolleet
Arvi Artama

Arvi Artama, vuoteen 1932 Grönberg (23. elokuuta 1911 Kajaani – 25. helmikuuta 1992 Tampere) oli suomalainen teollisuusneuvos, opettaja, insinööri ja yrittäjä.Biografia-sampo: Arvi Artama Viitattu 7.9.2021.Kuka kukin on 1978, s. 61. Viitattu 7.9.2021. Artaman vanhemmat olivat maanviljelijä Juho Grönberg ja Kaisa Greta Karppinen ja puoliso vuodesta 1935 Aira Kyllikki Ryynänen (k. 1992). Artama tuli ylioppilaaksi 1930 ja valmistui filosofian maisteriksi 1933 ja koneenrakennuksen diplomi-insinööriksi 1946. Hän oli matematiikan opettaja Lauttakylän yhteiskoulussa 1934 ja Turussa 1935–1936, Alavudella keskikoulun matematiikan, luonnonopin ja kirjanpidon opettaja 1936–1938, Rauman yhteislyseon matematiikan lehtori 1938–1946, Sytytin-yhtiön työnsuunnitteluinsinööri 1946–1947, Hollming-yhtiön konepajan päällikkö 1947–1950, Rauma-Raahe-yhtiön konepajan suunnitteluinsinööri 1950–1951 ja Tampereen teknillisen oppilaitoksen koneenrakennuksen lehtori 1951–1953 ja yliopettaja 1954–1967. Yrittäjänä hän oli toiminimi Ar-Vassa vuodesta 1949 ja sitten Lasipaino-yhtiössä, vuodesta 1971 Lamino Oy, johtaja 1952–1967, toimitusjohtaja 1967–1976 ja johtokunnan puheenjohtaja Vuodesta 1952. Teollisuusneuvoksen arvon Artama sai 1970. Hänen perustamastaan lasialan yrityksestä kasvoi uusi lasin taivuttamiseen perustuva teollisuudenala ja hänen kehittämänsä autojen tuulilasien tuotantotekniikka on laajasti tunnettu ja yhä käytössä. ==Lähteet== Luokka:Suomalaiset opettajat Luokka:Suomalaiset insinöörit Luokka:Suomalaiset yrittäjät Luokka:Vuonna 1911 syntyneet Luokka:Vuonna 1992 kuolleet
Maniac (vuoden 2012 elokuva)

Maniac on vuonna 2012 ensi-iltansa saanut ranskalais-yhdysvaltalainen slasher- elokuva, jonka on ohjannut Franck Khalfoun sekä käsikirjoittanut Alexandre Aja ja Grégory Levasseur. Se on uudelleenfilmatisointi vuoden 1980 elokuvasta Nukkemurhaaja. Maniac sai maailmanensi-iltansa Cannesin elokuvajuhlilla 26. toukokuuta 2012. == Näyttelijät == == Lähteet == == Aiheesta muualla == * Luokka:Vuoden 2012 yhdysvaltalaiset elokuvat Luokka:Vuoden 2012 ranskalaiset elokuvat Luokka:Yhdysvaltalaiset kauhuelokuvat Luokka:Ranskalaiset kauhuelokuvat Luokka:Yhdysvaltalaiset uudelleenfilmatisoinnit‎ Luokka:Ranskalaiset uudelleenfilmatisoinnit‎ Luokka:Slasher-elokuvat Luokka:Elokuvat prostituutiosta
Baital

Baital (myös Vetala) on kuolleista noussut hindujen mytologiassa, ja tavallisesti se määritellään asiantuntevaksi paranormaaliksi kokonaisuudeksi. Olennon sanotaan asuvan maanpäällisessä luukammiossa. Baital on verrattavissa länsimaisen mytologian vampyyreihin. Baitalit käyttävät liikkumisvälineinään elvytettyjä ruumiita. Ruumis ei voi hajota, kun olento on siinä. Baital voi ottaa haltuunsa ja jättää ruumiin. == Kuvaus == Hindujen kansanperinteessä baital on paha henki, joka kummittelee hautausmailla ja ottaa ruumiita haltuunsa demonisesti. Ne ilmaisevat tyytymättömyytensä huolestuttamalla ihmisiä. Ne voivat ajaa ihmiset hulluksi, tappaa lapsia ja aiheuttaa keskenmenoja mutta myös vartioida kyliä. Baitalit ovat vihamielisiä kuolleiden henkiä, jotka ovat jääneet vangeiksi "hämärävyöhykkeelle" elämän ja kuoleman välille. Olennot voidaan torjua mantrojen laulamisella. Ne voi vapauttaa aavemaisesta olemassaolostaan ​​suorittamalla hautausrituaaleja. Koska ne eivät vaikuta avaruuden ja ajan lakeihin, niillä on hämmästyttävä tieto menneisyydestä, nykyisyydestä ja tulevaisuudesta sekä syvä käsitys ihmisluonnosta. Siksi monet velhot pyrkivät vangitsemaan niitä ja muuttamaan niitä orjiksi. == Lähteet == Luokka:Hindumytologia Luokka:Vampyyrit
F*ck Love

F*ck Love on australialaisen rap-artistin The Kid Laroin ensimmäinen mixtape, joka julkaistiin Columbia Recordsin kautta 24. heinäkuuta 2020. Siitä julkaistiin kolme deluxe-versiota: F*ck Love (Savage) marraskuussa 2020, F*ck Love 3: Over You heinäkuussa 2021 ja viikko edellisen jälkeen F*ck Love 3+: Over You. Mixtapelle kuuluvia kappaleita ovat muun muassa kanadaislaulaja Justin Bieberin kanssa yhteistyönä tehty ”Stay” ja ”Without You”, jonka remixillä vierailee yhdysvaltalaislaulaja Miley Cyrus. Kolmannen ja neljännen uudelleenjulkaisun seurauksena mixtape nousi yhdysvaltalaisen Billboard 200 -albumilistan kärkeen vuoden 2021 elokuussa. Sen ensimmäisestä julkaisusta oli tällöin kulunut hieman yli vuosi ja se oli viettänyt listalla jo 53 viikkoa yltäen korkeimmillaan kolmannelle sijalle. Mittausviikon aikana mixtapen myynti oli kasvanut 409 prosenttia edellisviikosta ja se oli myynyt 85 tuhatta albumiyksikköä vastaavan määrän. Suurin osa myynnistä oli suoratoistoa. Mixtapen kappaleita oli kuunneltu suoratoistopalveluiden kautta 113,97 miljoonaa kertaa viikon aikana. == Kappaleet == # # # # # # # # # # # # # # # F*ck Love (Savage) # # # # # # # F*ck Love 3: Over You # # # # # # # F*ck Love 3+: Over You # * # # # # # == Arvostelut == * NME: == Lähteet == Luokka:Vuoden 2020 esikoisalbumit Luokka:Mixtapet Luokka:Australialaiset hip hop -albumit Luokka:Rap rock -albumit
Tron (videopeli)

Tron on Bally Midwayn kehittämä ja julkaisema toimintapeli, joka on julkaistu kolikkopelinä vuonna . Peli on kytköksissä samana vuonna julkaistuun elokuvaan Tron ja sisältää neljä eri peliä. Elokuvaan liittyen uutisoitiin elokuvateemojen tulosta videopeleihin kun Walt Disney Productions myönsi lisenssin elokuvasta. == Pelaaminen == Pelissä on neljä peliä: * Light Cycles: matopelin kaltainen valopyöräpeli * I/O Tower * MCP Cone * Battle Tanks Peliä voi pelata yksinpelinä tai kaksinpelinä ja se tukee vuorottelua. Pelissä on 12 tasoa, jotka ovat nimetty ohjelmointikielien mukaan poislukien viimeinen "käyttäjätaso". == Lähteet == == Aiheesta muualla == * * * Luokka:Vuoden 1982 videopelit Luokka:Kolikkopelit
Gargoili (hirviö)

Gargoili on fantasia- ja kauhuhirviö, joka on saanut innoitusta arkkitehtuurin gargoileista, räystäiden groteskeista vedensyöksijäveistoksista. Gargoilien uskottiin karkottavan pahoja henkiä, mutta ajatus niiden henkiin heräämisestä on hirvittävä. Golemien tavoin ne on tehty maagisesti animoidusta tai muutetusta kivestä, mutta niillä on eläinpiirteitä ja ne ovat usein jonkin paikan, kuten katedraalin tai linnan vartijoita. Niitä voidaan kuvata myös demonien vallassa olevina ratsuina tai patsaita muistuttavina elävinä lajeina. == Kuvaus == === Pahoissa tarkoituksissa === Käsitys gargoileista pahan herättämiin yliluonnollisiin rakenteisiin alkoi teoksessa Maker of Gargoyles (1932), joka on Clark Ashton Smithin lyhyt pulp-teos, jossa Reynard, keskiaikainen kivimuurari, levittää alitajuisesti vihansa ja himonsa kahtia kahdeksi gargoiliksi, jotka hyökkäävät Vyonesin kaupunkiin ja myöhemmin tappavat Reynardin, kun hän yrittää tuhota heidät. Fritz Leiberin romaanissa Conjure Wife (1943) noita taikoo lohikäärmeveistoksen ja lähettää sen tappamaan arkeologian professorin. === Demonien ratsuina === Ajatus gargoileista demonisina ratsuina lähti Lewis Spencen teoksesta The Horn of Vapula (1932), jossa demoni on sidottu vuohen näköiseen gargoiliin, jolla on sarvi. === Patsaita muistuttavina lajeina === Vuonna 1908 julkaistussa lastenkirjassa Dorothy and the Wizard in Oz (suom. Ihmemaa Oz. 4, Ozin velho) esiteltiin gargoilien maa, jossa oli puisia olentoja, joilla oli saranoidut siivet. Elokuvassa Gargoyles (1972) on fiktiivinen rotu, jonka Saatana loi ihmiskunnan vahingoittamiseksi. === Ystävällisinä === Ajatus ystävällistä gargoileista esitettiin Disneyn televeisiosarjassa Gargoyles, jossa Gargoilit taistelivat hirviöitä vastaan suojellakseen ihmisiä. Se on peräisin kansanuskomuksesta, jossa gargoileja pidetään suojelijoina. Ystävällisiä gargoileja esiintyy myös Kiekkomaailma-universumissa, kuten Terry Pratchettin teoksessa Savijaloilla (1996) ja Disneyn elokuvassa Nodre Damen kellonsoittaja (1996), jossa on gargoilit Hugo, Victor ja Laverne, jotka ilmenevät Quasimodon alitajunnassa. == Lähteet == Luokka:Hirviöt Luokka:Kuvitteelliset olennot
Hans Scherfig

Hans Scherfig (1905 Kööpenhamina, Tanska – 1979 Kööpenhamina, Tanska) oli tanskalainen kirjailija, taidemaalari ja toimittaja. Hän oli Tanskan kommunistisen puolueen keskuskomitean jäsen. Marxilaisena Scherfig sovelsi aatemaailmaansa myös kirjailijantyössään. Perusnäkökulmaan kuului myös rationalismi ja humanismi, ja hän käytti satiiria arvostellessaan yhteiskunnan eri toimintoja, kuten koulua, kirkkoa, puolustusvoimia ja lehdistöä. ==Lähteet== Luokka:Tanskalaiset kirjailijat Luokka:Tanskalaiset kommunistit Luokka:Vuonna 1905 syntyneet Luokka:Vuonna 1979 kuolleet
Oregonin lippu

Oregonin lippu on Yhdysvaltain osavaltio Oregonin virallinen tunnus sen sinetin ohella. Lipussa on sinisellä pohjalla osavaltion sinetti, sen yläpuolella kultaisin kirjaimin ”State of Oregon” ja alapuolella vuosiluku 1859, jolloin osavaltio liittyi unioniin. Lipun mittasuhteet ovat 3:5. Oregonin lippu on Yhdysvaltain osavaltioiden lipuista ainoa, jolla on kääntöpuoli. Lipun kääntöpuolella on osavaltion tunnuseläin kanadanmajava kultaisena sinisellä taustalla. Nykyinen lippu otettiin käyttöön 15. huhtikuuta 1925. == Lähteet == Lippu Luokka:Yhdysvaltain osavaltioiden liput
Pennsylvanian lippu

Pennsylvanian lippu on Yhdysvaltain osavaltio Pennsylvanian virallinen tunnus sen sinetin ohella. Lipussa on osavaltion vaakuna sinisellä taustalla. Lipun mittasuhteet ovat 2:3. Nykyinen lippu otettiin käyttöön 23. kesäkuuta 1907. == Muut liput == Tiedosto:Flag of the Governor of Pennsylvania.svg|Pennsylvanian kuvernöörin lippu. == Lähteet == Lippu Luokka:Yhdysvaltain osavaltioiden liput
Pohjois-Carolinan lippu

Pohjois-Carolinan lippu on Yhdysvaltain Pohjois-Carolinan osavaltion virallinen tunnus sen sinetin ohella. Lippu on horisontaalisesti puolitettu ylhäältä punainen ja alhaalta valkoinen, ja sen vasemmalla puolella on sininen kenttä. Sinisessä kentässä valkoinen tähti, jonka molemmin puolin kultaiset kirjaimet ”N” ja ”C”, viitaten osavaltion englanninkieliseen nimeen North Carolina. Lipun mittasuhteet ovat 2:3. Lippu otettiin käyttöön 9. maaliskuuta 1885, ja sitä muokattiin hieman vuonna 1991. == Edelliset liput == Tiedosto:Flag of North Carolina (1861–1865).svg|1861–1865 Tiedosto:Flag of North Carolina (1885–1991).svg|1885–1991 == Lähteet == Lippu Luokka:Yhdysvaltain osavaltioiden liput
Ivan Pavlov (juristi)

thumb|Ivan Pavlov 2000. Ivan Pavlov on venäläinen juristi. Hän on edustanut oppositiojohtaja Aleksei Navalnyin järjestöjä ja yleisesti erikoistunut puolustamaan syytettyjä, joihin kohdistuvat syytteet liittyvät valtiolliseen turvallisuuteen, kuten maanpetokseen ja vakoiluun. Häntä itseään vastaan on käynnistetty rikostutkinta salaisten tietojen paljastamisesta entisen toimittajan Ivan Safronovin tapauksen yhteydessä. Hän johti ihmisoikeusjuristien ryhmää Komanda 29:ä, joka lakkautettiin heinäkuussa 2021.Erkka Mikkonen, Heikki Heiskanen, Rikostutkinnan kohteeksi joutunut ihmisoikeusjuristi Ivan Pavlov poistui Venäjältä Georgiaan, Yle.fi, uutiset 7.9.2021, viitattu 7.9.2021 Pavlov siirtyi syyskuussa 2021 Georgiaan maanpakoon, sillä hänen työnsä tuli mahdottomaksi erilaisten rajoitustoimien vuoksi. Matkustamista ulkomaille ei kuitenkaan kielletty, eikä häntä estetty lähtemästä, vaikka hänellä oli vain menolippu. Vangitseminenkin oli kuitenkin lähellä. ==Lähteet== Luokka:Venäläiset juristit Luokka:Syntymävuosi puuttuu Luokka:Elävät henkilöt
Pohjois-Dakotan lippu

Pohjois-Dakotan lippu on Yhdysvaltain osavaltio Pohjois-Dakotan virallinen tunnus sen sinetin ohella. Lipussa on sinisellä taustalla valkopäämerikotka, joka pitelee nuolia ja oliivipuun oksaa. Kotkan suussa on nauha, jossa lukee ”E pluribus unum”, eli ”Monesta yksi”. 13 kultaista tähteä symboloivat Yhdysvaltain 13 alkuperäistä osavaltiota. Käytännössä kuva on samanlainen kuin Yhdysvaltain vaakuna. Kotkan alapuolella lukee osavaltion englanninkielinen nimi ”North Dakota”. Lipun viralliset mittasuhteet ovat 26:33, mutta yleensä käytetään versiota, joka on 3:5. Nykyinen lippu otettiin käyttöön 11. maaliskuuta 1911. == Lähteet == Lippu Luokka:Yhdysvaltain osavaltioiden liput
Rhode Islandin lippu

Rhode Islandin lippu on Yhdysvaltain osavaltio Rhode Islandin virallinen tunnus sen sinetin ohella. Lipussa on valkoisella taustalla kultainen ankkuri, jonka alapuolella on sininen nauha, jossa lukee kultaisin kirjaimin osavaltion motto ”Hope” (). Näitä ympäröi 13 kultaista tähteä, jotka symboloivat Yhdysvaltain 13 alkuperäistä osavaltiota. Toisinaan lippuun lisätään myös kultainen reuna. Lipun mittasuhteet ovat 29:33. Nykyinen lippu otettiin käyttöön 1. marraskuuta 1897 == Edelliset liput == Tiedosto:Flag of Rhode Island (1877–1882).svg|1877–1882 Tiedosto:Flag of Rhode Island (1882–1897).svg|1882–1897 == Lähteet == Lippu Luokka:Yhdysvaltain osavaltioiden liput
Tennesseen lippu

Tennesseen lippu on Yhdysvaltain osavaltio Tennesseen virallinen tunnus sen sinetin ohella. Lipussa on punaisella taustalla valkoreunainen sininen ympyrä, jonka sisällä on kolme valkoista tähteä. Lipun oikeassa reunassa on kapea valkoreunainen sininen alue. Lipun mittasuhteet ovat 3:5. Nykyinen lippu otettiin käyttöön 17. huhtikuuta 1905. Tennesseen sisäministöriön virallisen selityksen mukaan lipun kolme tähteä symboloivat osavaltion kolmea perinteistä aluetta (läntistä alankoa, keskistä ylätasankoa ja Appalakkien vuoristoa). Lipun sinivalkoinen reuna oikeassa reunassa on tarkoitettu sitä varten, että lippu on tunnistettavissa myös silloin, kun se ei liehu tuulessa. Muita selityksiä kolmelle tähdelle ovat mm.: * Kolme presidenttiä, jotka ovat asuneet osavaltiossa: Andrew Jackson, James Polk ja Andrew Johnson * Se, että Tennessee oli kolmas osavaltio joka liittyi Yhdysvaltoihin sen jälkeen, kun 13 ensimmäistä oli perustanut sen. == Edelliset liput == Tiedosto:Flag of Tennessee (1897–1905).svg|1897–1905 == Lähteet == Lippu Luokka:Yhdysvaltain osavaltioiden liput
Texasin lippu

Texasin lippu on Yhdysvaltain osavaltio Texasin virallinen tunnus sen sinetin ohella. Lippu on horisontaalisesti puolitettu ylhäältä valkoiseksi ja alhaalta punaiseksi, ja sen vasemmassa reunassa on sininen kenttä, jossa on valkoinen tähti. Lipun mittasuhteet ovat 2:3. Lippu otettiin käyttöön alun perin Texasin tasavallan lippuna 25. tammikuuta 1839, ja vuonna 1933 siitä tehtiin Texasin osavaltion virallinen lippu. == Muut versiot == Tiedosto:Flag of Texas (proper vertical display).svg|Lipun virallinen pystysuuntainen esitystapa. == Lähteet == Lippu Luokka:Yhdysvaltain osavaltioiden liput
Utahin lippu

Utahin lippu on Yhdysvaltain Utahin osavaltion virallinen tunnus sen sinetin ohella. Maaliskuussa 2021 Utahin edustajainhuone hyväksyi lakialoitteen, jonka nojalla perustettaisiin komitea osavaltion uuden lipun suunnittelemiseksi. Komitea luovutti ehdotuksensa, jossa on kuvattuna mehiläispesä, vuoria ja tähti, osavaltion lainsäätäjille 14. marraskuuta 2022. Kuvernööri Spencer Cox allekirjoitti lain uuden lipun käyttöönotosta 21. maaliskuuta 2023. Samaan aikaan julkaistun kyselytutkimuksen mukaan 48 % osavaltion asukkaista oli tyytyväisiä uuteen lippuun verrattuna vanhaan lippuun, kun taas 35 % vastusti uutta lippua. Uusi lippu otettiin virallisesti käyttöön 9. maaliskuuta 2024. == Edelliset liput == Tiedosto:Flag of the Utah Territory.svg|1850?–1903 Tiedosto:Flag of Utah (1904–1911).svg|1903 – 1913 Tiedosto:Flag of Utah (1913–2011).svg|1913–2011 Tiedosto:Flag of Utah (2011–2024).svg|2011–2024 == Lähteet == Lippu Luokka:Yhdysvaltain osavaltioiden liput
Vermontin lippu

Vermontin lippu on Yhdysvaltain osavaltio Vermontin virallinen tunnus sen sinetin ohella. Lipussa on osavaltion vaakuna sinisellä taustalla. Lipun mittasuhteet ovat 3:5. Nykyinen lippu otettiin käyttöön 1. kesäkuuta 1923. == Edelliset liput == Tiedosto:Flag of the Vermont Republic.svg|1770–1804 Tiedosto:Flag of Vermont (1804–1837).svg|1804–1837 Tiedosto:Flag of Vermont (1837–1923).svg|1837–1923 == Lähteet == Lippu Luokka:Yhdysvaltain osavaltioiden liput
Virginian lippu

Virginian lippu on Yhdysvaltain osavaltio Virginian virallinen tunnus sen sinetin ohella. Lipussa on osavaltion sinetti sinisellä taustalla. Lippu otettiin käyttöön 28. maaliskuuta 1912, ja se standardisoitiin vuonna 1950. Sen on suunnitellut newyorkilainen kuvanveistäjä Charles Keck. == Lähteet == Lippu Luokka:Yhdysvaltain osavaltioiden liput
Ádele

Ádele () on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Kylän väkiluku on 489 (vuonna 2011). Ádelen kylä sijaitsee noin 8,5 kilometriä itään Réthymnon kaupungista ja noin kaksi kilometriä sisämaahan saaren pohjoisrannikosta eli Kreetanmeren rannasta. Kylän ydin on venetsialaiselta kaudelta. Ádele muodostaa myös laajemman kyläyhdyskunnan (Τοπική Κοινότητα Άδελε, Topikí Koinótita Ádele), johon kuuluvat varsinaisen Ádelen kylän lisäksi sen ranta-asutus Adelianós Kámpos sekä Agía Paraskevín kylä. Koko yhdyskunnan väkiluku on 1 415. Aiemmin kylä kuului Arkádin kuntaan ja vuodesta 2011 lähtien Réthymnon kunnan Arkádin kunnallisyksikköön. == Lähteet == Luokka:Kreetan kylät Luokka:Réthymno
Adelianós Kámpos

Adelianós Kámpos () on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Adelianós Kámpos on osa Ádelen kyläyhdyskuntaa. Kylän väkiluku on 680 (vuonna 2011). Adelianós Kámpoksen kylä sijaitsee Kreetan pohjoisrannikolla eli Kreetanmeren rannalla noin kuusi kilometriä itään Réthymnon keskustasta. Se on alun perin Ádelen kylän ranta-asutus, mutta nykyisin Réthymnon esikaupunkia ja osa sen itäpuolisen rannikon turistialuetta. Réthymnosta alkunsa saava pitkä hiekkaranta ulottuu kylään saakka. Kylässä on paljon hotelleja. Aiemmin kylä kuului Arkádin kuntaan ja vuodesta 2011 lähtien Réthymnon kunnan Arkádin kunnallisyksikköön. == Lähteet == Luokka:Kreetan kylät Luokka:Réthymno
Akoúmia

Akoúmia () on Kreikan kylä, joka sijaitsee Kreetan saarella. Se kuuluu hallinnollisesti Ágios Vasíleioksen kuntaan, Réthymnon alueyksikköön ja Kreetan alueeseen. Kylän väkiluku on 344 (vuonna 2011). Akoúmian kylä sijaitsee noin 36 kilometriä eteläkaakkoon Réthymnon kaupungista. Se on rakennettu noin 500 metrin korkeuteen merenpinnasta laskettuna. Kylän nimen on ehdotettu tulevan joko eläinsuojista (koúmous) tai siitä, että alueelle asettui bysanttilaisella kaudella 900-luvulla Koumís-suku. Akoúmian vanhin kirkko on bysanttilaisaikainen Kristuksen kirkastumisen (Metamórfosi tou Christoú) kirkko vuodelta 1389. Kylän pääkirkko on omistettu Neitsyt Marian kuolonuneen nukkumiselle (Koímisi tis Theotókou). Kylän lähellä sijaitsee Pyhän Antonioksen luostari (Moní Agíou Antoníou Katevatís). Akoúmia muodostaa myös laajemman kyläyhdyskunnan (Τοπική Κοινότητα Ακουμίων, Topikí Koinótita Akoumíon), johon kuuluvat varsinaisen Akoúmian kylän lisäksi kylät Triópetra ja Vrýses. Koko yhdyskunnan väkiluku on 509. Aiemmin kylä kuului Lámpin kuntaan ja vuodesta 2011 lähtien Ágios Vasíleioksen kunnan Lámpin kunnallisyksikköön. == Lähteet == == Aiheesta muualla == Luokka:Ágios Vasíleios Luokka:Kreetan kylät
Washingtonin osavaltion lippu

Washingtonin lippu on Yhdysvaltain osavaltio Washingtonin virallinen tunnus sen sinetin ohella. Lipussa on vihreällä taustalla osavaltion sinetti, jota koristaa Yhdysvaltain ensimmäisen presidentin George Washingtonin muotokuva. Lipun mittasuhteet ovat 5:8. Lippu otettiin käyttöön ensimmäisen kerran 5. maaliskuuta 1923, ja se standardisoitiin vuonna 1967. == Edelliset liput == Tiedosto:Flag of Washington (1923–1967).svg|1923–1967 == Lähteet == Lippu Luokka:Yhdysvaltain osavaltioiden liput
Angelianá

Angelianá () on Kreikan kylä, joka sijaitsee Kreetan saarella. Se kuuluu hallinnollisesti Mylopótamoksen kuntaan, Réthymnon alueyksikköön ja Kreetan alueeseen. Kylän väkiluku on 577 (vuonna 2011). Angelianán kylä sijaitsee noin 21 kilometriä itään Réthymnon kaupungista ja noin neljä kilometriä sisämaahan saaren pohjoisrannikosta eli Kreetanmeren rannasta. Se on rakennettu noin 90 metrin korkeuteen merenpinnasta laskettuna. Kylä on syntynyt venetsialaisvallan aikana, joskin varhaisin maininta siitä on osmanivallan ajalta vuodelta 1671. Sen nimen on ehdotettu tulevan siitä, että paikalla olisi ollut sanansaattajien (ángelos) asemapaikka. Alkuperäiset asukkaat ovat tulleet Sfakiásta. Angelianán suurin kirkko on omistettu Neitsyt Marian ilmestykselle (Evangelismós tis Theotókou) ja myös Pyhälle Konstantinokselle (Ágios Konstantínos) ja Pyhälle Katariinalle (Agía Aikateríni). Muita kirkkoja ovat muun muassa Pyhän Kolminaisuuden (Agía Triáda), Pyhän Antonioksen (Ágios Antónios) ja Pyhän Johanneksen (Ágios Ioánnis) kirkot. Angelianá muodostaa myös laajemman kyläyhdyskunnan (Τοπική Κοινότητα Αγγελιανών, Topikí Koinótita Angelianón), johon kuuluvat varsinaisen Angelianán kylän lisäksi kylät Cháni Alexándrou ja Chanothianá. Koko yhdyskunnan väkiluku on 653. Aiemmin kylä kuului Geropótamoksen kuntaan ja vuodesta 2011 lähtien Mylopótamoksen kunnan Geropótamoksen kunnallisyksikköön. == Lähteet == Luokka:Kreetan kylät Luokka:Mylopótamos